**AIŠKINAMASIS RAŠTAS**

**PRIE KLAIPĖDOS MIESTO SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2000 M. GRUODŽIO 21 D. SPRENDIMO NR. 229 „DĖL VIETINĖS RINKLIAVOS NUOSTATŲ IR DYDŽIŲ PATVIRTINIMO“ PAKEITIMO“**

**PROJEKTO**

**1. Sprendimo projekto esmė, tikslai ir uždaviniai.**

Sprendimo projektas parengtas, atsižvelgiant į numatomą euro įvedimą Lietuvos Respublikoje. Sprendimo projektu siūloma pakeisti Vietinės rinkliavos dydžius už leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimą, nurodant vietinės rinkliavos dydžius eurais. Visi vietinės rinkliavos dydžiai perskaičiuoti į eurus, taikant nustatytą neatšaukiamą lito ir euro perskaičiavimo kursą - 3,45280 lito už 1 eurą. Apvalinimas atliktas pagal matematines skaičių apvalinimo taisykles ir vadovaujantis Lietuvos Respublikos rinkliavų įstatymo 13 straipsnio 2 dalimi, t. y.:

* Rinkliavų įstatymo 13 straipsnio 2 dalis numato, kad vietinės rinkliavos dydis nustatomas eurais be centų, kai vietinės rinkliavos dydis yra lygus arba didesnis kaip 10 eurų. Kai vietinės rinkliavos dydis yra ne didesnis kaip 10 eurų, jis nustatomas eurais su centais, vieno skaitmens po kablelio tikslumu;
* Lietuvos Respublikos euro įvedimo Lietuvos Respublikoje įstatymo 24 straipsnio 2 dalis be kita ko numato, kad rinkliavos nuo euro įvedimo dienos perskaičiuojami į eurus taikant perskaičiavimo kursą ir šio įstatymo 7 straipsnio 1 ir 2 dalyse nustatytas apvalinimo taisykles. Šio įstatymo 7 straipsnio 2 dalis numato, kad kai pinigų sumos litais perskaičiuojamos į eurus taikomas perskaičiavimo kursas ir apvalinimas atliekamas pagal matematines skaičių apvalinimo taisykles: jeigu po paskutinio skaitmens, iki kurio apvalinama, skaitmuo yra 5 arba didesnis negu 5, prie paskutinio skaitmens yra pridedamas vienetas, jeigu skaitmuo po paskutinio skaitmens, iki kurio apvalinama, yra mažesnis negu 5, paskutinis skaitmuo lieka nepakitęs.

Vietinės rinkliavos dydžių atrakcionams skaičiavimas ir buvo atliktas atsižvelgiant į nurodytą teisinį reglamentavimą bei į šiuo metu galiojančius vietinės rinkliavos atrakcionams dydžius, t. y.

|  |  |  |
| --- | --- | --- |
| **Laikotarpis** | **Dydis litais už 1 kv. m** | **Vietinės rinkliavos suma** |
| ***Iki 1 savaitės***  (iki 7 kalendorinių dienų) | 1 Lt + (0,1 Lt x 6 d.) = ***1,6 Lt*** už 1 kv. m | 1,6 Lt = 0,46 Eur = ***0,5 Eur*** |
| ***Nuo 1 iki 2 savaičių***  (nuo 8 iki 14 kalendorinių dienų) | 1 Lt + (0,1 Lt x 13 d.) = ***2,3 Lt*** už 1 kv. m | 2,3 Lt = 0,66 Eur = ***0,7 Eur*** |
| ***Nuo 2 iki 3 savaičių***  (nuo 15 iki 21 kalendorinės dienos) | 1 Lt + (0,1 Lt x 20 d.) = ***3 Lt*** už 1 kv. m | 3 Lt = 0,86 Eur = ***0,9 Eur*** |
| ***Nuo 3 iki 4 savaičių***  (nuo 22 iki 28 kalendorinių dienų) | 1 Lt + (0,1 Lt x 27 d.) = ***3,7 Lt*** už 1 kv. m | 3,7 Lt = 1,07 Eur = ***1,1 Eur*** |
| ***Nuo 4 iki 5 savaičių ir daugiau***  (nuo 29 iki 35 kalendorinių dienų ir daugiau) | 1 Lt + (0,1 Lt x 34 d.) = ***4,4 Lt*** už 1 kv. m | 4,4 Lt = 1,27 Eur = ***1,3 Eur*** |

Vadovaujantis Rinkliavų įstatymo 11 straipsnio 1 dalies 4 punktu vietinės rinkliavos objektas yra leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimas. Atsižvelgiant į šią įstatymo nuostatą būtina keisti keičiamo priedo 1 punktą, patikslinant, kad vietinė rinkliava renkama ne už komercinių renginių organizavimą, o už leidimo organizuoti tokius renginius išdavimą.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis Lietuvos Respublikos euro įvedimo Lietuvos Respublikoje įstatymu, Lietuvos Respublikos rinkliavų įstatymu, Nacionaliniu euro įvedimo planu, patvirtintu LR Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“, Klaipėdos miesto savivaldybės pasirengimo euro įvedimui Lietuvos Respublikoje priemonių planu, patvirtintu Klaipėdos miesto savivaldybės administracijos direktoriaus 2014-07-31 d. įsakymu Nr. AD1-2311 „Dėl Klaipėdos miesto savivaldybės pasirengimo euro įvedimui Lietuvos Respublikoje priemonių plano patvirtinimo ir koordinatoriaus paskyrimo“.

**3. Kokių rezultatų laukiama.**

Vietinės rinkliavos už leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimą dydžiai litais bus perskaičiuoti į eurus, tokiu būdu bus tinkamai pasirengta euro įvedimui Lietuvos Respublikoje.

**4. Sprendimo projekto rengimo metu gauti specialistų vertinimai.**

Nėra.

**5**. **Išlaidų sąmatos, skaičiavimai, reikalingi pagrindimai ir paaiškinimai.**

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas. Neigiamos pasekmės – nenumatomos.

PRIDEDAMA. Klaipėdos miesto savivaldybės tarybos 2000 m. gruodžio 21 d. sprendimo Nr. 229 „Dėl vietinės rinkliavos nuostatų ir dydžių patvirtinimo“ 5 priedo „Vietinės rinkliavos už leidimo organizuoti komercinius renginius savivaldybei nuosavybės teise priklausančioje ar patikėjimo teise valdomojo viešo naudojimo teritorijoje išdavimo dydžiai“ lyginamasis variantas, 1 lapas.

|  |  |
| --- | --- |
| Viešosios tvarkos skyriaus vedėja | Kristina Vintilaitė |